CELEX: 62013TN0203
Language: lt
Date: 2013-04-08 00:00:00
Title: Byla T-203/13 P: 2013 m. balandžio 8 d. Marcuccio pateiktas apeliacinis skundas dėl 2013 m. sausio 28 d. Tarnautojų teismo nutarties byloje F-203/13 Marcuccio prieš Komisiją

1.6.2013   
            
            
               LT
            
            
               Europos Sąjungos oficialusis leidinys
            
            
               C 156/52
            
         2013 m. balandžio 8 d. Marcuccio pateiktas apeliacinis skundas dėl 2013 m. sausio 28 d. Tarnautojų teismo nutarties byloje F-203/13 Marcuccio prieš Komisiją
   
   (Byla T-203/13 P)
   2013/C 156/95
   Proceso kalba: italų
   
      Šalys
   
   
      Apeliantas: Luigi Marcuccio (Trikazė, Italija), atstovaujamas advokato G. Cipressa
   
      Kita proceso šalis: Europos Komisija
   
      Reikalavimai
   
   Apeliantas Bendrojo Teismo prašo:
   
               —
            
            
               panaikinti skundžiamą nutartį,
            
         
               —
            
            
               grąžinti bylą Tarnautojų teismui nagrinėti iš naujo.
            
         
      Apeliacinio skundo pagrindai ir pagrindiniai argumentai
   
   Apeliacinis skundas pateiktas dėl 2013 m. sausio 28 d. Tarnautojų teismo nutarties F-92/12, Marcuccio prieš Komisiją, atmesti kaip akivaizdžiai nepriimtiną ieškinį, kuriuo siekiama panaikinti Europos Komisijos sprendimą išskaičiuoti sumas iš ieškovo invalidumo išmokų už 2011 m. spalio, lapkričio ir gruodžio mėn. ir grąžinti išskaičiuotas sumas.
   Skundžiamoje nutartyje Tarnautojų teismas nurodo, kad ieškovo atstovo parašas, esantis 2012 m. rugsėjo 5 d. faksu atsiųstame dokumente, neatitinka parašo, esančio 2012 m. rugsėjo 13 d. paštu atsiųstame ieškinyje.
   Apeliacinis skundas grindžiamas visišku nemotyvavimu, netinkamu tyrimu, apodiktiškumu, tautologija, šališkumu, faktinių aplinkybių iškraipymu, o taip pat teisės klaida ir akivaizdžiai klaidingu faktinių aplinkybių vertinimu.